CELEX: 32016R0389
Language: lt
Date: 2016-03-17 00:00:00
Title: 2016 m. kovo 17 d. Komisijos įgyvendinimo reglamentas (ES) 2016/389, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos S-metilacibenzolaro patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

18.3.2016   
               
               
                  LT
               
               
                  Europos Sąjungos oficialusis leidinys
               
               
                  L 73/77
               
            KOMISIJOS ĮGYVENDINIMO REGLAMENTAS (ES) 2016/389
      2016 m. kovo 17 d.
      kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos S-metilacibenzolaro patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį,
      kadangi:
      
                  (1)
               
               
                  Komisijos įgyvendinimo reglamento (ES) Nr. 540/2011 (2) priedo A dalyje nustatyta, kad veikliosios medžiagos S-metilacibenzolaro patvirtinimas baigia galioti 2016 m. birželio 30 d.;
               
            
                  (2)
               
               
                  paraiška dėl S-metiacibenzolaro įtraukimo į Tarybos direktyvos 91/414/EEB (3) I priedą termino pratęsimo buvo pateikta pagal Komisijos reglamento (ES) Nr. 1141/2010 (4) 4 straipsnį per tame straipsnyje nustatytą laikotarpį;
               
            
                  (3)
               
               
                  pareiškėjas pateikė papildomus dokumentų rinkinius, kurių reikalaujama pagal Reglamento (ES) Nr. 1141/2010 9 straipsnį. Valstybė narė ataskaitos rengėja nustatė, kad paraiška yra išsami;
               
            
                  (4)
               
               
                  valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė galiojimo pratęsimo vertinimo ataskaitą ir 2013 m. kovo 1 d. pateikė ją Europos maisto saugos tarnybai (toliau – Tarnyba) ir Komisijai;
               
            
                  (5)
               
               
                  Tarnyba pratęsimo vertinimo ataskaitą perdavė valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomų dokumentų rinkinio santrauką;
               
            
                  (6)
               
               
                  2014 m. gegužės 8 d. (5) Tarnyba pateikė Komisijai išvadas dėl to, ar galima manyti, kad S-metilacibenzolaras atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. 2014 m. gruodžio 12 d. Komisija pateikė S-metilacibenzolaro peržiūros ataskaitos projektą Augalų, gyvūnų, maisto ir pašarų nuolatiniam komitetui;
               
            
                  (7)
               
               
                  nustatyta atitiktis Reglamento (EB) Nr. 1107/2009 4 straipsnyje nustatytiems patvirtinimo kriterijams, kai bent vienas augalų apsaugos produktas, kurio sudėtyje yra veikliosios medžiagos, naudojamas pagal vieną ar kelias tipiškas paskirtis. Todėl tie patvirtinimo kriterijai laikomi įvykdytais;
               
            
                  (8)
               
               
                  todėl tikslinga pratęsti S-metilacibenzolaro patvirtinimo galiojimą;
               
            
                  (9)
               
               
                  S-metilacibenzolaro patvirtinimo galiojimo pratęsimo rizikos vertinimas grindžiamas nedideliu tipiško naudojimo paskirčių skaičiumi, tačiau dėl to neapribojamos augalų apsaugos produktų, kurių sudėtyje yra S-metilacibenzolaro, leidžiamos naudojimo paskirtys. Todėl nėra tikslinga toliau riboti šios medžiagos kaip augalų stimuliatoriaus naudojimą;
               
            
                  (10)
               
               
                  pagal Reglamento (EB) Nr. 1107/2009 14 straipsnio 1 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas. Visų pirma reikėtų paprašyti papildomos patvirtinamosios informacijos;
               
            
                  (11)
               
               
                  pagal Reglamento (EB) Nr. 1107/2009 20 straipsnio 3 dalį kartu su jo 13 straipsnio 4 dalimi Komisijos įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;
               
            
                  (12)
               
               
                  Komisijos įgyvendinimo reglamentu (ES) 2015/1885 (6) S-metilacibenzolaro patvirtinimo galiojimo pabaigos data pratęsta, kad jo patvirtinimo galiojimo pratęsimo procedūra būtų užbaigta iki pasibaigiant patvirtinimo galiojimo terminui. Vis dėlto, kadangi sprendimas dėl patvirtinimo galiojimo pratęsimo buvo priimtas prieš pasibaigiant pratęstam patvirtinimo galiojimo terminui, šis reglamentas turėtų būti taikomas nuo 2016 m. balandžio 1 d.;
               
            
                  (13)
               
               
                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Veikliosios medžiagos patvirtinimo pratęsimas
      I priede nurodytos veikliosios medžiagos S-metilacibenzolaro patvirtinimo terminas pratęsiamas pagal tame priede nustatytas sąlygas.
      2 straipsnis
      Įgyvendinimo reglamento (ES) Nr. 540/2011 pakeitimai
      Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
      3 straipsnis
      Įsigaliojimas ir taikymo data
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      Jis taikomas nuo 2016 m. balandžio 1 d.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. kovo 17 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 309, 2009 11 24, p. 1.
      
         (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
      
         (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).
      
         (4)  2010 m. gruodžio 7 d. Komisijos reglamentas (ES) Nr. 1141/2010, kuriuo nustatomi antrosios grupės veikliųjų medžiagų įrašų Tarybos direktyvos 91/414/EEB I priede galiojimo pratęsimo tvarka ir tų medžiagų sąrašas (OL L 322, 2010 12 8, p. 10).
      
         (5)  EFSA Journal 2014; 12(8):3691. Adresas internete: www.efsa.europa.eu.
      
         (6)  2015 m. spalio 20 d. Komisijos įgyvendinimo reglamentas (ES) 2015/1885, kuriuo dėl veikliųjų medžiagų 2,4-D, s-metil-acibenzolaro, amitrolo, bentazono, butilcihalofopo, dikvato, esfenvalerato, famoksadono, flumioksazino, DPX KE 459 (metilflupirsulfurono), glifosato, iprovalikarbo, izoproturono, lambda-cihalotrino, metalaksilo-M, metilmetsulfurono, pikolinafeno, prosulfurono, pimetrozino, etilpiraflufeno, tiabendazolo, metiltifensulfurono ir triasulfurono patvirtinimo laikotarpių pratęsimo iš dalies keičiamas Įgyvendinimo reglamentas (ES) Nr. 540/2011 (OL L 276, 2015 10 21, p. 48).
      
         I PRIEDAS
         
                     Įprastas pavadinimas, identifikacijos numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Patvirtinimo data
                  
                  
                     Patvirtinimo galiojimo termino pabaiga
                  
                  
                     Konkrečios nuostatos
                  
               
                     S-metil-acibenzolaras
                     CAS Nr. 135158–54–2
                     CIPAC Nr. 597
                  
                  
                     S-metilbenzo[1,2,3] tiadiazol-7-karbotioatas
                  
                  
                     970 g/kg
                     toluenas – ne daugiau kaip 5 g/kg
                  
                  
                     2016 m. balandžio 1 d.
                  
                  
                     2031 m. kovo 31 d.
                  
                  
                     Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į S-metilacibenzolaro peržiūros ataskaitos išvadas, visų pirma į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį kreipia:
                     
                                 a)
                              
                              
                                 į riziką vartotojams per maistą,
                              
                           
                                 b)
                              
                              
                                 į su medžiaga dirbančių asmenų ir darbuotojų saugą;
                              
                           
                                 c)
                              
                              
                                 į vandens organizmams keliamą riziką.
                              
                           Naudojimo sąlygose prireikus nurodomos rizikos mažinimo priemonės.
                     Pareiškėjas iki 2017 m. birželio 1 d. pateikia Komisijai, valstybėms narėms ir Tarnybai patvirtinamąją informaciją dėl stebėtų morfometrinių pokyčių vaisiaus smegenėlėse, susijusių su S-metil-acibenzolaro poveikiu, svarbos ir atkuriamumo ir to, ar šių pokyčių patogenezė gali būti endokrininis veikimo mechanizmas. Į pateiktiną informaciją turi būti įtrauktas sisteminis turimų įrodymų, įvertintų remiantis turimomis gairėmis (pvz., EFSA gairėmis dėl sisteminio persvarstymo metodikos, 2010 m.), persvarstymas.
                  
               
            (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.
      
      
         II PRIEDAS
         Įgyvendinimo reglamento (ES) Nr. 540/2011 priedas iš dalies keičiamas taip:
         
                     1)
                  
                  
                     A dalyje S-metilacibenzolarui skirtas 20 įrašas išbraukiamas;
                  
               
                     2)
                  
                  
                     B dalis papildoma šiuo įrašu:
                     
                                 Numeris
                              
                              
                                 Įprastas pavadinimas, identifikacijos numeriai
                              
                              
                                 IUPAC pavadinimas
                              
                              
                                 Grynumas (*)
                                 
                              
                              
                                 Patvirtinimo data
                              
                              
                                 Patvirtinimo galiojimo termino pabaiga
                              
                              
                                 Konkrečios nuostatos
                              
                           
                                 „98
                              
                              
                                 S-metil-acibenzolaras
                                 CAS Nr. 135158–54–2
                                 CIPAC Nr. 597
                              
                              
                                 S-metilbenzo[1,2,3] tiadiazol-7-karbotioatas
                              
                              
                                 970 g/kg
                                 toluenas – ne daugiau kaip 5 g/kg
                              
                              
                                 2016 m. balandžio 1 d.
                              
                              
                                 2031 m. kovo 31 d.
                              
                              
                                 Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į S-metilacibenzolaro peržiūros ataskaitos išvadas, visų pirma į jos I ir II priedėlius.
                                 Atlikdamos šį bendrą vertinimą valstybės narės ypatingą dėmesį kreipia:
                                 
                                             a)
                                          
                                          
                                             į riziką vartotojams per maistą,
                                          
                                       
                                             b)
                                          
                                          
                                             į su medžiaga dirbančių asmenų ir darbuotojų saugą;
                                          
                                       
                                             c)
                                          
                                          
                                             į vandens organizmams keliamą riziką.
                                          
                                       Naudojimo sąlygose prireikus nurodomos rizikos mažinimo priemonės.
                                 Pareiškėjas iki 2017 m. birželio 1 d. pateikia Komisijai, valstybėms narėms ir Tarnybai patvirtinamąją informaciją dėl stebėtų morfometrinių pokyčių vaisiaus smegenėlėse, susijusių su S-metil-acibenzolaro poveikiu, svarbos ir atkuriamumo ir to, ar šių pokyčių patogenezė gali būti endokrininis veikimo mechanizmas. Į pateiktiną informaciją turi būti įtrauktas sisteminis turimų įrodymų, įvertintų remiantis turimomis gairėmis (pvz., EFSA gairėmis dėl sistemingo vertinimo metodikos, 2010 m.), persvarstymas.“
                              
                           
               
            (*)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.